ИЗВЕШТАЈ – I фаза пројекта

ПРИПРЕМА ПРОЈЕКТА

ИДЕНТИФИКАЦИЈА РИЗИКА ОД САОБРАЋАЈНИХ НЕСРЕЋА НА ОСНОВУ ГИС ПОДАТАКА

У припремној фази пројекта, пројект менаџер се подробно упознао са предметом интересовања овог пројекта, дефинисао обим и циљеве пројекта, као и методологију по којој ће се овај пројекат спровести. На основу ових параметара направљен је свеобухватни план за израду истог.

Саобраћајне незгоде представљају један од највећих изазова за безбедност људи, имовине и друштва у целини. Према подацима надлежних институција у Србији, сваке године долази до великог броја саобраћајних незгода са озбиљним последицама по животе и здравље грађана, као и значајним материјалним штетама. Идентификација и превенција ових догађаја представља стратешки приоритет како на националном тако и на локалном нивоу.

У оквиру прве фазе пројекта, ПРИПРЕМЕ ПРОЈЕКТА, спроведено је неколико подфаза пројекта:

1.1. Иницирање (покретање) пројекта при чему су испоручени PROJECT CHARTER, WBS –структурна шема пројекта и писани WBS документ, као и GANTTOGRAM 05.09.2025. године.

1.2. Планирање пројекта и дефинисање обима, циљева и методологије по којој се пројекат реализује је подфаза пројекта у оквиру које су утврђене чињенице везане за обим, циљеве и методе за спровођење пројекта. Постављени су јасни циљеви који подразумевају прикупљање података, њихову обраду и припрему за ГИС окружење, теренско истраживање и визуелизацију резултата у виду карата и графикона. Методологија подразумева коришћење ГИС софтвера као што су Qgis i ArcGis Pro, који омогућавају обраду и анализу просторних података и израду ГИС модела за идентификацију ризика од саобраћајних несрећа.

Ова подфаза je успешно реализована у оквирима задатих датума од 05.09.2025. до 09.09.2025. године.

1.3. У оквиру подфазе прикупљање података пронађено је више извора података са интернет страница као што су:

-data.gov.rs - одакле су скинути подаци о саобраћајним незгодама по полицијским управама и општинама у последњих 10 година, тј. од 2016. год. закључно са 31.07.2025. год.

-portral.opentopography.org – одакле је скинут Copernicus DEM 30m који је послужио као подлога за карту Србије, као и

-rasters\_NASADEM.tar.gz

-viz.be\_hillshade-color.kmz

-viz.be\_color-relief.kmz

-naturalearthdata.com – одакле је скинута железничка мрежа, речна мрежа и значајнија насеља на територији Р. Србије

-из личне базе података су преузети shp фајлови са друмском саобраћајном мрежом државних саобраћајница I A реда (SIa), I Б реда (SIb), II A реда (SIIa) и II Б реда (SIIb), који су добијени на факултету у оквиру других истраживачких активности, а који су од одсудног значаја за овај пројекат

-putevi-srbije.rs – одакле су преузети квантитативни подаци о саобраћајној инфраструктури на територији Републике Србије

-abs.gov.rs – узет је у разматрање Нови закон о безбедности саобраћаја у Србији који би требало да ступи на снагу до краја 2025. године

-amss.org.rs – где су направљени снимци екрана са картама на којима су представљене критичне локације тј. такозване ,,**црне тачке“**које су заправо у фокусу интересовања пројекта, али одакле су добијени и други подаци од значаја.

Подфаза пројекта прикупљање података успешно је реализована у задатом року од 08.09.2025. год. до 15.09.2025. год..

1.4. У подфази пројекта-идентификација критичних локација, утврђене су и одабране, за даљу анализу, саобраћајне локације које су у Управи саобраћајне полиције Републике Србије и ЈП Путеви Србије означене као ЦРНЕ ТАЧКЕ. D:\PROJEKAT GitHub\ISPIT\Screenshot_10-9-2025_184946_.jpg

Реализација ове фазе извршена је у, за то, предвиђеном року у периоду од 15.09.2025. год. до 18.09.2025.год..

1.5. Обрада и припрема података за ГИС окружење као следећа подфаза I фазе пројекта подразумева извршену селекцију валидних и података од значаја за даљу реализацију.

Ова подфаза пројекта текла је делимично упоредо са прикупљањем података и одабиром локација и успешно је реализована током периода од 11.09.2025. год. до 19.09.2025. год..

1.6. Припрема за теренско истраживање и план за реализацију истог направљени су у односу на новчана средства, људске ресурсе и време предвиђено за то. У погледу изнетог, одабране су три локације, које су истовремено и идентификоване као црне тачке (Газела, Крњача и Остружница), просторно најближе пројект менаџеру да би се ваљано и у складу са предвиђеним роком теренско истраживање и реализовало.

Подфаза у којој је реализована припрема за теренско истраживање спроведена је у периоду од 17.09.2025. год. до 19.09.2025. год..

1.7. Завршна подфаза припреме пројекта обухватила је финалну проверу свих елемената пројекта, утврђивање евентуалних недостатака и исправку истих, као и испоруку документације за припремну фазу пројекта. У испоручену документацију ушли су припремљени и селектовани подаци у виду Excel табела, shp фајлова, текстуалних фајлова, фотографија, као и подаци у другим дигиталним форматима.

Подфаза је реализована у предвиђеном року од 18.09.2025.год. до 19.09.2025. год. и 19.09.2025. год. су пројектна документација, као и извештај за припремну фазу пројекта испоручени наручиоцу пројекта, проф. др. Александру Пеулићу, чиме је I фаза, припрема пројекта и завршена.